#HappyBirthdayDada : 'दबंग दादा' ने टीम इंडिया को घर के बाहर भी जीतना सिखाया  
पूर्व भारतीय कप्तान सौरव गांगुली आज अपना 45वां जन्मदिन मना रहे
टीम इंडिया को 'फर्श से अर्श' तक पहुंचाने का श्रेय गांगुली को ही जाता है
दादा की कप्तानी में टीम 1983 के बाद 2003 में वर्ल्डकप फाइनल तक पहुंची
एक वक्त मैच फिक्सिंग के भूत ने टीम इंडिया पर कई सवाल खड़े कर दिए थे, जब टीम के कई खिलाड़ियों का नाम फिक्सिंग में आया था. तब लगा कि भारतीय क्रिकेट इस बड़े भूंचाल में नहीं बच पाएगा, लेकिन तभी चयनकर्ता ने गांगुली को कप्तान बनाया और दादा ने अपनी जांबाज कप्तानी से टीम इंडिया की किस्मत बदल दी. गांगुली ने टीम को ऐसे मुकाम पर पहुंचाया जो देश ही नहीं बल्कि देश के बाहर भी जीतना जानती थी. गांगुली की कप्तानी में ही टीम इंडिया 1983 के बाद 2003 में वर्ल्डकप के फाइनल तक पहुंची.